Кревово ґрупи

На початку XX вику науковец и лїкар Карл Ландштайнер установел же при людзох єст штири главни кревово ґрупи:А, Б, АБ и 0 (нулта). За тото одкрице достал Нобелову награду за медицину, цо єдно з найзначнєйших одкрицох у обласци здравя шицких часох. Кажду кревову ґрупу одредзує присуство або одсуство цукрох на клїтинковей мембрани червених кревових заренкох. Штири кревово ґрупи резултат розличних комбинацийох антиґенох хтори означени як А и Б. Дальши интензивни преучованя науковцох у велїх жемох приведли до спознаня же драга наставаня кревових ґрупох практично провадзела цалу драгу розвою чловечества. За трансфузию креви и трансплантацию орґанох нєобходне познац кревово ґрупи. Лїкаре муша буц сиґурни же крев давателя одвитує креви примателя.

 АБ0 ґрупи 

Серум креви ноши антицела процив цукрох хтори нєт у червених кревових клїтинкох. То значи же особа зоз кревову ґрупу А ноши анти-Б антицела, особа зоз кревову ґрупу 0 и анти-А и анти-Б антицела, а особи зоз кревову ґрупу АБ нє буду ношиц антицела. Пошлїдок того зявеня таки же особа зоз креву кревовей ґрупи 0 нє може примац крев кревових ґрупох А, Б и АБ, алє лєм своєй кревовей ґрупи    Институт за трансфузију крви Србије, itks.rs. Особа зоз креву кревовей ґрупи АБ нє може давац крев особом зоз креву кревовей ґрупи А, Б и 0. Прето ше за 0 (нулту) кревову ґрупу гутори же є универзални даватель (мож ю дац гоч хторей кревовей ґрупи), а за кревову ґрупу АБ ше гвари же є универзални приматель.  Krvna grupa, kucazdravlja.rs

 Rh фактор 

За трансфузию и трансплантацию орґанох нєобходне познац кревово ґрупи, крев давателя и примателя муша ше складац, односно одвитовац єдна другей. Кед пациєнт достанє крев нєодвитуюцей кревовей ґрупи, його антицела буду реаґовац зоз червенима кревовима заренками давателя и спричинї їх злїпйованє. Злїпени кревово заренка можу заткац кревово судзини и онєможлївиц циркулацию, цо спричинює озбильни очкодованя кревовей системи. 

Попри подзелєня на АБ0 ґрупи, єст и резус-фактор (Rh фактор) хтори достал назву по резус-маймунови, при хторому є першираз обачени   Odakle su došli ljudi sa RH negativnom grupom krvi, www.webtribune.rs. Шицки людзе ше, з аспекту того фактору, дзеля на Rh⁺ (Rh позитивни) або Rh⁻ (Rh неґативни). При трансфузиї креви лїкаре меркую и на тот фактор, прето же особи хтори Rh⁺, творя резус-протеїн, а особи зоз Rh⁻ го нє творя.

Заступеносц Rh фактору при популациї:
 Жительство  Rh⁻  Rh⁺ Европске  16%  84% Африцке  0,9%  99,1% Нєевропске, нєафрицке  0,1%  99,9%

+ Таблїчка компатибилносци креви Приматель Даватель O-  O+  B-  B+  A-  A+  AB-  AB+ AB+  X  X  X  X  X  X  X  X AB-  X    X    X    X  A+  X  X      X  X    A-  X        X      B+  X  X  X  X        B-  X    X          O+  X  X            O-  X             

Приклад: кед мац ма кревову ґрупу А, а оцец кревову ґрупу Б и при тим су гетерозиґоти, мац (А0) а оцец (Б0), у шлїдуюцей ґенерациї можеме обчековац потомки зоз ґенотипами кревових ґрупох: АБ, А0, Б0, 00.

+ Таблїчка можлївих нашлїдзованя кревових ґрупох  Кревово ґрупи родичох  Можлїви кревово ґрупи дзецка  Нєможлїви кревово ґрупи дзецка А - А  А, 0  Б, АБ А - Б  ПрикладА, Б, АБ, 0  - А - АБ  А, Б, АБ  0 А - 0  А, 0  Б, АБ Б - Б  Б, 0  А, АБ Б - АБ  А, Б, АБ  0 Б - 0  Б, 0  А, АБ АБ - АБ  А, Б, АБ  0 АБ - 0  А, Б  АБ, 0 0 - 0  0  А, Б, АБ

 Литература 

 Християнски календар Руски календар 2005, бок 274—284, „Жиц у складзе з вашу кревову ґрупу”, автор асист. мр сц .др Владимир Сакач, специялиста интерней медицини

 Вонкашнї вязи 

 Krvna grupa ,sr.wikipedia 
  Кrvne grupe, www.plivazdravlje.hr

 Референци 

Катеґория:Наука
Катеґория:Медицина